Neuvoston direktiivi 86/296/ETY, annettu 26 päivänä toukokuuta 1986, tiettyihin rakennuskoneisiin putoavien esineiden varalta asennettuja suojarakenteita (FOPS) koskevan jäsenvaltioiden lainsäädännön lähentämisestä



Virallinen lehti nro L 186 , 08/07/1986 s. 0010 - 0018

Suomenk. erityispainos Alue 13 Nide 15 s. 0171

Ruotsink. erityispainos Alue 13 Nide 15 s. 0171



NEUVOSTON DIREKTIIVI, annettu 26 päivänä toukokuuta 1986, tiettyihin rakennuskoneisiin putoavien esineiden varalta asennettuja suojarakenteita (FOPS) koskevan jäsenvaltioiden lainsäädännön lähentämisestä (86/296/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että joissakin jäsenvaltioiden kansallisissa säännöksissä käsitellään tiettyihin rakennuskoneluokkiin tietyissä käyttöoloissa putoavien esineiden varalta asennettujen suojarakenteiden suunnittelua, rakennetta ja testausta, joissa vaaditaan, että nämä suojarakenteet ovat erityisten teknisten perusteiden mukaisia ja että ne läpäisevät erityiset testit; tämä tilanne aiheuttaa todennäköisesti esteitä yhteisön sisäiselle kaupalle; sen vuoksi on tarpeen lähentää näitä säännöksiä, rakennuskoneisiin ja -laitteisiin liittyviä yleisiä määräyksiä koskevan jäsenvaltioiden lainsäädännön lähentämisestä 17 päivänä syyskuuta 1984 annetussa neuvoston direktiivissä 84/532/ETY(4) on määritelty sarja yhteisiä menettelyjä tällaisten rakennuskoneiden saattamista markkinoille ja käyttöön ottoa varten, erityisesti ETY-tyyppihyväksyntä, ETY-tyyppitarkastus ja ETY-omavastuinen varmentaminen; olisi annettava säännöksiä tiettyihin rakennuskoneisiin putoavien esineiden varalta asennettuja suojarakenteita koskevasta ETY-tyyppitarkastusmenettelystä, joka on yhdistetty ETY-tarkastusmenettelyyn; lisäksi on tarpeen säätää, että näihin rakennuskoneisiin suunniteltaisiin kiinnityspisteet, jotta ne voitaisiin varustaa vastaavilla ETY-suojarakenteilla, tämä direktiivi on direktiivin 84/532/ETY 3 artiklan 2 kohdassa tarkoitettu erityisdirektiivi, laboratoriokokeista, toimintaperusteista ja taipumaa rajoittavasta tilavuudesta on määrätty kansainvälisen standardijärjestön (ISO) kansainvälisissä standardeissa; sen vuoksi olisi viitattava näihin nykyisiin standardeihin, ja tekniikan kehitys edellyttää teknisten vaatimusten nopeaa mukauttamista; direktiivin 84/532/ETY 24 artiklassa säädettyä menettelyä olisi sen vuoksi käytettävä tämän direktiivin sellaisessa mukauttamisessa, ON ANTANUT TÄMÄN DIREKTIIVIN: 1 artikla Tätä direktiiviä sovelletaan rakennuskoneisiin putoavien esineiden varalta asennettuihin suojarakenteisiin (FOPS), jotka on lueteltu ISO-standardin 3449 2.1 kohdassa, kolmas painos 15 päivänä huhtikuuta 1984, jäljempänä "ISO-standardi 3449/3". 2 artikla Jäsenvaltioiden on toteutettava kaikki tarvittavat toimenpiteet sen varmistamiseksi, että: a) suojarakenteita putoavien esineiden varalta ei voida saattaa markkinoille, elleivät ne ole tämän direktiivin ja sen rakennetyypin mukaisia, joka on läpäissyt direktiivin 84/532/ETY mukaisen ETY-tyyppitarkastuksen. Näitä suojarakenteita kutsutaan jäljempänä "ETY-suojarakenteiksi". b) edellä 1 artiklassa tarkoitettuja rakennuskoneita ei saa saattaa markkinoille, ellei niitä ole suunniteltu siten, että ne voidaan varustaa ETY-suojarakenteella. Koneiden katsotaan olevan suunniteltuja siten, että ne voidaan varustaa ETY-suojarakenteella, jos ne on varustettu kaatumisen varalta suojarakenteella (ROPS), johon edellä tarkoitettu suojarakenne voidaan kiinnittää. 2. Jäsenvaltiot voivat määrätä, että 1 artiklassa tarkoitettuja rakennuskoneita ei saa ottaa käyttöön, ellei niitä ole varustettu ETY-suojarakenteella, kun niitä käytetään tietyissä tavallisissa olosuhteissa, joissa putoavien esineiden varalta asennetun suojarakenteen käyttö on perusteltua. 3 artikla 1. Direktiivin 84/532/ETY 9 artiklassa tarkoitetut hyväksytyt toimielimet eivät saa antaa ETY-tyyppitarkastustodistusta, ellei ETY-suojarakennetyyppi täytä tämän direktiivin liitteen I määräyksiä. ETY-tyyppitarkastustestit voidaan suorittaa valmistajan laboratoriossa hyväksytyn toimielimen valvonnassa. 2. Kaikkien ETY-suojarakennetta koskevien ETY-tyyppitarkastushakemusten mukana on oltava tämän direktiivin liitteen II mallin mukainen ilmoituslomake. 3. Hyväksytyn toimielimen on poiketen direktiivistä 84/532/ETY laadittava tämän direktiivin liitteen III mallin mukainen testausseloste ja annettava tämän direktiivin liitteen V mallin mukainen ETY-tyyppitarkastustodistus jokaiselle ETY-suojarakennetyypille, joka on läpäissyt tämän direktiivin liitteessä I tarkoitetut testit ja tarkastukset. 4. Poiketen direktiivin 84/532/ETY liitteessä I olevasta 4.2 kohdasta vain jäsenvaltiot ja komissio voivat saada tämän direktiivin liitteessä III tarkoitetun testausselosteen, osa A, ja tarvittaessa osan B tekniset tiedot. ETY-tyyppitarkastustodistuksen antaneen hyväksytyn toimielimen on toimitettava edelleen edellä tarkoitettu asiakirja jonkin jäsenvaltion tai komission asianmukaisesti vahvistetusta pyynnöstä. 4 artikla 1. Jokaisen ETY-suojarakenteen mukana on oltava direktiivin 84/532/ETY 18 artiklan 1 kohdan mukainen standardinmukaisuustodistus. 2. ETY-suojarakenteen valmistajan on kiinnitettävä jokaiseen rakenteeseen helposti luettava, pysyvä ja kestävä ETY-standardinmukaisuusmerkki, josta on annettu malli liitteessä IV, sekä ISO-standardin 3449/3 8 kohdan mukainen merkki. 5 artikla 1. Valmistajan tai tämän yhteisöön sijoittautuneen edustajan on aikoessaan aloittaa sellaisten suojarakenteiden tuotannon, joille on annettu ETY-tyyppitarkastustodistus: a) ilmoitettava ETY-tyyppitarkastustodistuksen antaneelle hyväksytylle toimielimelle: - valmistuspaikka tai varastointipaikka yhteisössä, - tuotannon tai tuonnin aloittamispäivä; b) päästettävä hyväksytyn toimielimen edustajat kyseisiin valmistus- tai varastointipaikkoihin tarkastusta varten ja annettava tällaisten tarkastusten kannalta kaikki tarvittavat asiaa koskevat tiedot; c) annettava käyttöön hyväksytyn toimielimen pyynnöstä ja kohtuullisen ajan kuluessa tuon toimielimen valitsema testierä tarkastusta varten. 2. ETY-merkin haltijan on järjestettävä tuotannon tarkastus, jotta voitaisiin jatkuvasti ja riittävästi varmistaa, että valmistetut ETY-suojarakenteet ovat testatun tyypin mukaisia käytettyjen materiaalien ja työn laadun osalta. 6 artikla 1. Jokaisen hyväksytyn toimielimen on, tarvittaessa sen hyväksyneen jäsenvaltion ohjeiden mukaisesti, tehtävä pistokokeita nähdäkseen, ovatko valmistettavat ETY-suojarakenteet sen tyypin mukaisia, jolle se on antanut ETY-tyyppitarkastustodistuksen. Hyväksytyn toimielimen on pystyttävä näillä tarkastuksilla varmistamaan, että valmistaja todella tekee 5 artiklan 2 kohdassa tarkoitetun standardinmukaisuustarkastuksen. Hyväksytty toimielin voi myös pyytää ja valita itse testierän tarkastusta varten. Toinen liitteen I mukainen testi, johon sisältyy ETY-suojarakenteen ja mahdollisesti alustan tuhoaminen, suoritetaan vain, jos on olemassa riittävät perusteet olettaa, että rakenne ei ole hyväksytyn tyypin toimintavaatimusten mukainen. 2. Jos valmistuspaikka on eri jäsenvaltiossa kuin ETY-tyyppitarkastustodistuksen antanut hyväksytty viranomainen, tuo toimielin voi työskennellä yhdessä sen jäsenvaltion hyväksytyn toimielimen kanssa, jossa edellä tarkoitetut tarkastukset tehdään. Sama koskee varastoja. 3. Jokainen hyväksytty toimielin voi omalla vastuullaan valtuuttaa yhden tai useamman laboratorion tekemään tarkistustestejä ja -toimintoja. 7 artikla 1. Jos 6 artiklassa tarkoitetuissa tarkastuksissa todetaan, että ETY-suojarakenteet eivät ole sen tyypin mukaisia, jolle ETY-tyyppitarkastustodistus on annettu, tai että kaikki tämän direktiivin vaatimukset eivät ole täyttyneet, hyväksytyn toimielimen on toteutettava yksi seuraavista toimenpiteistä ETY-merkin haltijaa vastaan: a) varoitus, sekä pyyntö, että todettujen rikkomusten on lakattava määräajan kuluessa; b) edellä a kohdassa tarkoitettu varoitus, mutta sen lisäksi useampia tarkastuksia; c) ETY-tyyppitarkastustodistuksen tilapäinen keskeyttäminen, d) ETY-tyyppitarkastustodistuksen peruuttaminen. Nämä toimenpiteet voi toteuttaa vain ETY-tyyppitarkastustodistuksen antanut hyväksytty toimielin. 2. Kaksi ensimmäistä toimenpidettä on toteutettava, kun erilaisuudet eivät vaikuta ETY-suojarakenteiden perusrakenteeseen tai kun rikkomukset ovat vähäisiä, eivätkä heikennä turvallisuutta millään tavoin. Kaksi viimeistä toimenpidettä on toteutettava, kun huomatut erilaisuudet tai rikkomukset ovat merkittäviä, ja kaikissa tapauksissa, jos ne ovat vaarana turvallisuudelle. 3. ETY-tyyppitarkastustodistuksen tilapäisestä keskeyttämistä tai peruuttamisesta on ilmoitettava viipymättä muille hyväksytyille toimielimille ja jäsenvaltioille. 8 artikla 1. Jäsenvaltio ei saa tässä direktiivissä säädettyihin vaatimuksiin liittyvistä syistä kieltää, estää tai rajoittaa ETY-suojarakenteiden markkinoille saattamista, käyttöön ottoa tai käyttöä. 2. Jäsenvaltio ei saa tässä direktiivissä säädettyihin vaatimuksiin liittyvistä syistä kieltää, estää tai rajoittaa 1 artiklassa määriteltyjen rakennuskoneiden saattamista markkinoille, käyttöön ottoa tai käyttöä, jos ne on varustettu tai suunniteltu varustettaviksi sopivalla ETY-suojarakenteella. 9 artikla 1. Tarvittavat muutokset liitteiden tekniikan kehitykseen mukauttamiseksi annetaan direktiivin 84/532/ETY 24 artiklassa säädetyn menettelyn mukaisesti. 2. Direktiivin 84/532/ETY 21 artiklassa säädettyä menettelyä ei sovelleta. 10 artikla Tämän direktiivin säännökset eivät vaikuta jäsenvaltioiden oikeuteen noudattaen perustamissopimusta säätää vaatimuksista, joita ne pitävät tarpeellisina sen varmistamiseksi, että työntekijät ovat suojattuja käyttäessään kyseisiä laitteita, edellyttäen, että tämä ei tarkoita, että laitetta muutetaan tavalla, jota ei ole eritelty tässä direktiivissä. 11 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset 36 kuukauden kuluessa tämän direktiivin tiedoksi antamisesta(5), ja niiden on ilmoitettava tästä komissiolle viipymättä. Niiden on saatettava nämä säännökset voimaan 48 kuukauden kuluttua tämän direktiivin tiedoksi antamisesta. 2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säännökset kirjallisina komissiolle. 12 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä toukokuuta 1986. Neuvoston puolesta Puheenjohtaja G. BRAKS (1) EYVL N:o C 104, 28.4.1980, s. 39 (2) EYVL N:o C 197, 4.8.1980, s. 62 (3) EYVL N:o C 205, 11.8.1980, s. 27 (4) EYVL N:o L 300, 19.11.1984, s. 111 (5) Tämä direktiivi on annettu tiedoksi jäsenvaltioille 2 päivänä kesäkuuta 1986. LIITE I 1. ETY-suojarakenteen on laboratoriokokeiden ja toimintavaatimusten osalta oltava kansainvälisen ISO 3449 standardin mukainen, kolmas painos, 15 päivänä huhtikuuta 1984, taipumaa rajoittavan tilavuuden perusteella, joka on määritelty kansainvälisessä ISO 3164 -standardissa, toinen painos, 1 päivänä marraskuuta 1979, sellaisena kuin se on muutettuna 1 päivänä joulukuuta 1980 annetulla muutoksella n:o 1. 2. ISO-standardissa 3449/3 viitataan seuraaviin standardeihin: - ISO-standardi 3471, toinen painos, 15 päivänä syyskuuta 1980; - ISO-standardi 3164, toinen painos, 1 päivänä marraskuuta 1979, sellaisena kuin se on muutettuna 1 päivänä joulukuuta 1980 annetulla muutoksella n:o 1; - ISO-standardi 6165, vuoden 1978 painos; - ISO-standardi 898/1, vuoden 1978 painos; - ISO-standardi 898/2, vuoden 1980 painos. LIITE II MALLI ILMOITUSLOMAKKEESTA, JOKA ANNETAAN RAKENNUSKONEISIIN PUTOAVIEN ESINEIDEN VARALTA ASENNETUN SUOJARAKENTEEN (FOPS) ETY-TYYPPITARKASTUSTA VARTEN 1 Kyseessä olevat laitteet 1.1 Valmistajan nimi ja osoite: . . 1.2 Valmistajan mahdollisen edustajan nimi ja osoite: . . 1.3 Malli: . 1.4 Tavaramerkki tai kaupallinen merkki: . 1.5 Tyyppimerkintä: . 1.6 Putoavien esineiden varalta asennetun suojarakenteen kiinnitys laitteeseen: irrotettava/ei irrotettava(1) 2 Suojarakenne putoavien esineiden varalta (jos se ei ole laitteen valmistajan valmistama) 2.1 Valmistajan nimi ja osoite: . . 2.2 Valmistajan mahdollisen valtuutetun edustajan nimi ja osoite: . . 2.3 Tavaramerkki tai kaupallinen merkki: . 2.4 Tyyppimerkintä: . 3 Muut mahdolliset rakennuskoneet, joihin suojarakenne putoavien esineiden varalta voidaan asentaa 3.1 Valmistajan nimi ja osoite: . . 3.2 Valmistajan mahdollisen edustajan nimi ja osoite: . . 3.3 Malli: . 3.4 Tavaramerkki tai kaupallinen merkki: . 3.5 Tyyppimerkinnät: . 3.6 Putoavien esineiden varalta asennetun suojarakenteen kiinnitys laitteeseen: irrotettava/ei irrotettava(2) (1) Tarpeeton viivataan yli. LIITE III RAKENNUSKONEISIIN PUTOAVIEN ESINEIDEN VARALTA ASENNETTUJA SUOJARAKENTEITA (FOPS) KOSKEVAN TESTAUSSELOSTEEN MALLI Testausseloste N:o: . Hyväksytyn toimielimen nimi ja osoite: . Testin tehneen laboratorion nimi ja osoite: . Testin tehneen henkilön nimi: . A OSA 1 Kuvaus FOPSista - alustaliitäntä 1.1 Rakennuskone, jonka alustalla testi tehtiin 1.1.1 Valmistajan nimi ja osoite sekä valmistajan mahdollisen edustajan nimi ja osoite: . 1.1.2 Malli: . 1.1.3 Tavaramerkki tai kaupallinen merkki ja tyyppimerkintä: . 1.1.4 Sarjanumero (tarvittaessa): . 1.1.5 Alustan osanumero: . 1.2 Suojarakenne putoavien esineiden varalta 1.2.1 Valmistajan nimi ja osoite sekä valmistajan mahdollisen edustajan nimi ja osoite: . . 1.2.2 Tavaramerkki tai kaupallinen merkki ja tyyppimerkintä: . 1.2.3 Sarjanumero (tarvittaessa): . 1.2.4 Suojarakenteen numero: . 2 Valmistajan antamat tiedot Taipumaa rajoittavan tilavuuden DLV järjestely piirroksen N:o ........................................ mukaisesti (testausselosteeseen liitetty tarkka piirros mittakaavassa 1:10. Sivukuva ja kuva edestä putoavien esineiden varalta asennetusta suojarakenteesta ja ympäröivistä osista, joissa on osoitettu istuinta ja taipumaa rajoittava tilavuus DLV oikeissa kohdissa. Ilmoitetaan kaatumisen varalta asennetun suojarakenteen tärkeimmät mitat). 3 Vahvistus 3.1 Pienimmät toimintavaatimukset, jotka on eritelty ISO 3449 -standardissa, kolmas painos 15 päivänä huhtikuuta 1984, täyttyivät tässä testissä. 3.2 Testauspäivä: . B OSA 1 Testikappale 1.1 Testikappaleen muoto 1.1.1 ISO-standardin 3449, kolmas painos 15 päivänä huhtikuuta 1984, kuvan 6 mukaisesti Halkaisija ........................................ mm, pituus ........................................ mm, massa ........................................ kg 1.1.2 Ala, halkaisija ........................................ mm, massa ........................................ kg 1.2 Testikappaleen pudotuskorkeus ........................................ mm 2 Valokuvat (yksi edestä tai takaa ja sivulta otettu valokuva testilaitteistosta) 2.1 Ennen kuormitusta 2.2 Kuormituksen jälkeen 3 Mittaustulokset 3.1 Putoavien esineiden varalta asennettu suojarakenne absorboi: ........................................ J energiaa ilman, että mikään putoavien esineiden varalta asennetun suojarakenteen osa tunkeutui taipumaa rajoittavaan tilavuuteen (DLV) 3.2 Materiaalin lämpötila 3.2.1 Putoavien esineiden varalta asennetun suojarakenteen ja alustan lämpötila oli testin aikana ........................................ °C tai putoavien esineiden varalta asennetun suojarakenteen metalliosien EURONORM 45-63:n mukaisesti Charpyn menetelmällä saadut V-lovi -iskulujuusarvot ........................................ J:llä -30 °C:ssa, kun kyseessä on ........................................ x ........................................ mm testikappale. 3.2.2 Käytettyjen mutterien ja pulttien lujuusluokitus: mutterit: . pultit: . (Paikka). , (aika). . (allekirjoitus) LIITE IV ETY-STANDARDINMUKAISUUSMERKKI Tämän direktiivin 4 artiklan 2 kohdassa säädetty ETY-merkki on tyylitelty kirjain å kuusikulmiossa, jossa on: - yläosassa erillisen direktiivin sarjanumero, joka on annettu kronologisen antamisjärjestyksen mukaisesti, iso kirjain (kirjaimet), josta (joista) ilmenee valtio, jonka hyväksytty toimielin antoi todistuksen (B tarkoittaa Belgiaa, D Saksan liittotasavaltaa, DK Tanskaa, F Ranskaa, I Italiaa, IRL Irlantia, L Luxemburgia, NL Alankomaita, UK Yhdistynyttä kuningaskuntaa, EL Kreikkaa, ES Espanjaa, P Portugalia) ja ETY-tyyppitarkastustodistuksen antamisvuoden kaksi viimeistä lukua; neuvosto antaa erityisdirektiivin numeron, johon ETY-tyyppitarkastustodistus viittaa, kun tämä direktiivi annetaan, - alaosassa ETY-tyyppitarkastustodistuksen numero. Jäljempänä on esimerkki tästä merkistä: >TAULUKON PAIKKA> Merkkiä ympäröivän kehän halkaisijan on oltava vähintään 20 mm. Standardinmukaisuusmerkki on kiinnitettävä kohtaan, joka sijaitsee tunnuslaatan välittömässä läheisyydessä tai sen päällä. Kun kaatumisen varalta asennettu suojarakenne ja putoavilta esineiltä suojaava rakenne (ROPS ja FOPS) on yhdistetty, on käytettävä kahta toisiaan vastaavaa standardinmukaisuusmerkkiä toistensa välittömässä läheisyydessä. LIITE V MALLI PUTOAVIEN ESINEIDEN VARALTA ASENNETUN SUOJARAKENTEEN ETY-TYYPPITARKASTUSTODISTUKSESTA Hyväksytyn toimielimen nimi: . Tyyppitarkastuksen tiedoksi antaminen yhdenmukaistettujen vaatimusten suhteen: . . . . . . Tyyppitarkastuksen N:o: ........................................ 1. Luokka, merkki ja tyyppi tai kaupallinen merkki: . 2. Valmistajan nimi ja osoite: . . 3. Todistuksen haltijan nimi ja osoite: . . 4. Tyyppitarkastukseen jättämispäivä: . 5. Seuraavien yhdenmukaistettujen vaatimusten suhteen: . 6. Testauslaboratorio: . . 7. Laboratorion kertomuksen päivämäärä ja numero: . 8. Tyyppitarkastuksen päivämäärä: . 9. Tähän todistukseen on liitetty seuraavat asiakirjat, joissa on edellä kuvattu tyyppitarkastusnumero: . . 10. Alustan tyyppi ja numero, jolle testit suoritettiin: . . 11. Mahdollisia lisätietoja: . . . . . ,(Paikka) . (aika) . (allekirjoitus)